Diari Oficial de la Generalitat Valenciana


Sumari del DOGV 5730, del 28-03-2008 (2008/3401)

Notificació de la Resolució del recurs d'alçada referència interna R-184/2007 a José Moreno Martín.
---------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3401


Data del document
:   21-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució del recurs d'alçada referència interna R-184/2007 a José Moreno Martín. [2008/3401]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica al Sr. José Moreno Martín, c/ Sant Pius X, núm. 6, 2n-7ª (46984 València) la resolució del recurs d'alçada amb el número de referència interna R-184/2007.  
RESOLUCIÓ  
Examinat el recurs d'alçada formulat pel Sr. José Moreno Martín, contra la resolució denegatòria del visat i el finançament concertat per a l'adquisició d'un habitatge lliure (HAC 517), relativa a l'expedient núm. 46/0661/2006.  
Antecedents de fet  
Primer. El Sr. José Moreno Martín i la Sra. Vanessa Puentes Carrilero, adquirents de l'habitatge siti a València, al carrer sant Pius X, número 25, porta 13, mitjançant escriptura de compravenda de data 7 d'abril de 2006, van presentar en el Servei Territorial d'Habitatge i Projectes Urbans de València, el dia 14 de juny de 2006, sol·licitud de visat de contracte i finançament convingut per a l'adquisició de l'habitatge esmentat.   
Segon. A la vista de l'expedient, i per raó del que disposa l'article 6, apartats 3 i 4, del Decret 73/2005, de 8 d'abril, del Consell de la Generalitat, el cap del Servei Territorial en data 4 d'abril de 2007 dicta una resolució denegatòria del visat i el finançament concertat, en quedar acreditat que el preu de compravenda de l'habitatge, per un import de 126.000,00 euros, supera el preu màxim de venda de l'habitatge, el qual és de 118.349,48 euros.   
Tercer. Contra l'esmentada resolució el Sr. José Moreno Martín interposa recurs d'alçada dins del termini i la forma escaient, amb les al·legacions que hi consten, i que es donen per reproduïdes a fi de la brevetat.   
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOGV núm. 5566, de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, pel que fa a l'admissió i tramitació del recurs d'alçada.  
III. Segons estableix l'article 6, apartat 4, del Decret 73/2005, de 8 d'abril, del Consell de la Generalitat, el preu màxim de venda de l'habitatge serà el resultat de multiplicar els mòduls de vendes que s'estableixen en l'apartat 3 per la superfície construïda de l'habitatge, i el 60 per 100 d'aquest mòdul, per la superfície computable en el cas de garatges i trasters vinculats a l'habitatge.  
IV. L'apartat 3 de l'esmentat article 6 del Decret 73/2005, de 8 d'abril, del Consell de la Generalitat, considera mòdul de venda per metre quadrat de superfície construïda el resultat de multiplicar el preu bàsic establit en l'article 7 del Reial decret 1/2002, d'11 de gener, modificat per l'ulterior 1721/2004, de 23 de juliol, o les seues actualitzacions posteriors, pels coeficients que aquest apartat estableix.  
V. En el cas que ens ocupa, revisada la documentació que consta en l'expedient, es comprova que el preu màxim de l'habitatge objecte de les ajudes és de 118.349,48 euros. El càlcul és el resultat de l'operació següent: mòdul de venda per a València en la data de sol·licitud: 1.557,23 euros multiplicat per 76 metres quadrats inclosos els elements comuns que figuren en la taxació bancària aportada.  
VI. El recurrent al·lega que si bé no compleix els requisits quant al preu de compra de l'habitatge per a aquest tipus d'ajudes, atés que el seu habitatge és de segona mà, s'hauria d'haver tramitat les ajudes corresponents a compra d'habitatge usat (HU).  
Vista la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Confirmar la resolució impugnada per ser adequada a dret i ordenar la incoació d'un nou procediment de concessió d'ajudes per a habitatges usats, entenent la sol·licitud formulada en el seu dia pel recurrent, com a data d'inici del nou procediment.  
Contra aquesta resolució, la qual posa fi a la via administrativa, es pot interposar recurs contenciós administratiu davant del jutjat contenciós administratiu de València en el termini de dos mesos comptadors des de l'endemà de la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 21 de novembre de 2007. - La directora general d'Habitatge i Projectes Urbans: M. Jesús Rodríguez Ortíz.